Hoeg Kempe

De Hoeg Kempe zien e nationaol park in de Belzje provincie Limbörg. Ziene naom oontlient 't aon zien verhuugde ligking op 't Kempes plateau. Heivaan besleit 't 't zuidoostelek deil, mèt de grenze oongeveer bij As, Mechele, Laoneke en Zutendaol. 't Park woort in 2006 gestiech en is daomèt 't ierste nationaol park wat door de Vlaomse regering is ingestèld. 't Is 5750 hectaar groet en besteit oet zoewel bos es hei. Door 't park loupe diverse fiets-, wandel en ruterpader, opgezat roontelum knouppunte (e systeem wat hei veur 't iers woort touwgepas).

D'n aonlag vaan de snelweeg A2 (E314) in de jaore 1970 heet de natuur hei neet good gedoon. Um wèldsterfte te veurkoume heet me hei 't Kikbeek-ecoduk aongelag.

Categorie:Landsjappe in Belsj Limburg